《都大华文监丞权府事之明年天子诏将直禁近邦》
宋代·吴泳

短短菰蒲洲，阴阴葭菼陂。
有斐嘉芙蓉，双蒂媚涟漪。
如龙舒两娥，如沅湘二妃。
岂伊玉池种，而乃生污泥。
斑然烂云锦，袭人芳菲菲。
两美谅必合，佳人制为衣。
下承朝露滋，上戴夕日辉。
驾言折芳馨，归以遗所思。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。